CELEX: 32020D2078
Language: lv
Date: 2020-12-10 00:00:00
Title: Padomes Lēmums (ES) 2020/2078 (2020. gada 10. decembris) par nostāju, kas Eiropas Savienības vārdā jāieņem ES un Kanādas Apvienotajā muitas sadarbības komitejā attiecībā uz lēmuma pieņemšanu par Kanādas Partneru aizsardzības programmas (Partners in Protection Programme) un Eiropas Savienības Atzītā uzņēmēja programmas savstarpēju atzīšanu

15.12.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 424/58
               
            
         PADOMES LĒMUMS (ES) 2020/2078
         (2020. gada 10. decembris)
         par nostāju, kas Eiropas Savienības vārdā jāieņem ES un Kanādas Apvienotajā muitas sadarbības komitejā attiecībā uz lēmuma pieņemšanu par Kanādas Partneru aizsardzības programmas (Partners in Protection Programme) un Eiropas Savienības Atzītā uzņēmēja programmas savstarpēju atzīšanu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Nolīgumu starp Eiropas Kopienu un Kanādu par muitas sadarbību un savstarpējo palīdzību muitas lietās (“CMAA”) Savienība noslēdza ar Padomes Lēmumu 98/18/EK (1), un tas stājās spēkā 1998. gada 1. janvārī.
                  
               
                     (2)
                  
                  
                     
                        CMAA 2. pantā muitas dienesti tiek aicināti attīstīt pēc iespējas plašāku sadarbību muitas jomā.
                  
               
                     (3)
                  
                  
                     Saskaņā ar CMAA 20. pantu Apvienotajai muitas sadarbības komitejai (“JCCC”) ir jāveic muitas sadarbībai vajadzīgie pasākumi.
                  
               
                     (4)
                  
                  
                     Nolīgumu starp Eiropas Savienību un Kanādu par muitas sadarbību ar piegādes ķēdes drošību saistītās lietās (“SCSA”) Savienība noslēdza ar Padomes Lēmumu 2014/941/ES (2), un tas stājās spēkā 2013. gada 1. novembrī.
                  
               
                     (5)
                  
                  
                     Saskaņā ar SCSA 5. pantu JCCC ir pilnvarota pieņemt lēmumus par riska pārvaldības metožu, riska standartu, drošības kontroles un tirdzniecības partnerības programmu savstarpēju atzīšanu.
                  
               
                     (6)
                  
                  
                     
                        JCCC plāno pieņemt lēmumu par Kanādas Partneru aizsardzības programmas un Eiropas Savienības Atzītā uzņēmēja programmas savstarpēju atzīšanu savā piektajā sanāksmē, un jebkurā gadījumā pirms 2022. gada beigām.
                  
               
                     (7)
                  
                  
                     Ir lietderīgi noteikt nostāju, kas Savienības vārdā jāieņem JCCC, jo lēmumam par Kanādas Partneru aizsardzības programmas un Eiropas Savienības Atzītā uzņēmēja programmas savstarpēju atzīšanu būs juridiskas sekas Savienībā.
                  
               
                     (8)
                  
                  
                     Savienības nostājas JCCC attiecībā uz Kanādas Partneru aizsardzības programmas un Eiropas Savienības Atzītā uzņēmēja programmas savstarpēju atzīšanu pamatā vajadzētu būt JCCC lēmuma projektam,
                  
               IR PIEŅĒMUSI ŠO LĒMUMU.
         
            1. pants
            Nostājas, kas Savienības vārdā ir jāieņem Apvienotās muitas sadarbības komitejā (“JCCC”), kura izveidota ar Nolīgumu starp Eiropas Kopienu un Kanādu par muitas sadarbību un savstarpējo palīdzību muitas lietās, JCCC piektajā sanāksmē attiecībā uz Kanādas Partneru aizsardzības programmas un Eiropas Savienības Atzītā uzņēmēja programmas savstarpēju atzīšanu, pamatā ir JCCC lēmuma projekts (3).
         
         
            2. pants
            Šis lēmums stājas spēkā tā pieņemšanas dienā un zaudē spēku 2022. gada 31. decembrī.
         
         
            Briselē, 2020. gada 10. decembrī
            
               
                  Padomes vārdā –
               
               
                  priekšsēdētājs
               
               M. ROTH
            
         
         
            (1)  Padomes Lēmums 98/18/EK (1997. gada 27. novembris) par Nolīguma slēgšanu starp Eiropas Kopienu un Kanādu par muitu sadarbību un savstarpējo palīdzību muitas lietās (OV L 7, 13.1.1998., 37. lpp.).
         
            (2)  Padomes Lēmums 2014/941/ES (2013. gada 27. jūnijs) par to, lai noslēgtu Nolīgumu starp Eiropas Savienību un Kanādu par muitas sadarbību ar piegādes ķēdes drošību saistītās lietās (OV L 367, 23.12.2014., 8. lpp.).
         
            (3)  Skatīt dokumentu ST13014/20 http://register.consilium.europa.eu.